અમદાવાદ, મે ૭, ૨૦૧૮ઃ કોટક સિક્યોરિટીઝ લિમિટેડે (કેએસએલ) આજે બોમ્બે સ્ટોક એક્સચેન્જના મેનેજિંગ ડિરેક્ટર અને સીઇઓ શ્રી આશિષ ચૌહાણની હાજરીમાં સ્ટોક માર્કેટ અંગેની તેની ભાવિ યોજનાનો ચિતાર આપ્યો હતો. સમગ્ર રાષ્ટ્ર અને આમ આદમી પોતાની સંપત્તિમાં વધારો કરી શકે તે હેતુથી, કેએસએલે ફ્રી ઇન્ટ્રાડે ટ્રેડિંગ ઓફર કરવાની શરૂઆત કરી છે, જે આજ સુધીની આ પ્રકારની પહેલી ઓફર છે. આ ઓફર હેઠળ ગ્રાહકો વાર્ષિક ફક્ત રૂ.૯૯૯ ભરી કેશ, ફ્યુચર અને ઓપ્શન્સ સેગમેન્ટ્‌સમાં વિના કોઇ દલાલી ટ્રેડ કરી શકશે. વધુમાં, ગ્રાહકો તેમના વ્યવહારોની ખાતરી અને ચોકસાઇ માટે કેએસએલના રિસર્ચ અને ટેક્નોલોજી પ્લેટફોર્મનો પણ ઉપયોગ કરી શકશે.